Eiendomsselskapet

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Nedsynk i løpsbanen i de ytre sporene før og etter målpassering har vært et problem i vårløsningen etter de to siste harde vintrene. Skaper mye merarbeid for banemannskap. En utbedring vurderes, men vil koste mange hundre tusen.
* Status i strøm-saken med Fortum.
* Tanker om energiøkonomiseringstiltak ved teknisk sjef.
* E-18 – ny rettbane. Søknaden ble avslått av jordvernhensyn. Kopi av klage ble utdelt. Administrasjonen gir saken høyeste prioritet.
* Forespørsel fra ØT’s rekruttavdeling om klubblokale. Ulike alternativer vurderes.

Enkelte kommentarer og spørsmål framkom og med disse ble orienteringen tatt til etterretning.

Regnskapsrapport pr mars.

Regnskapsrapport med kommentarer var forhåndsutsendt og ble gjennomgått og kommentert av daglig leder. Pga kald og snørik vinter er sum driftskostnader noe over budsjett og driftsresultatet noe under budsjett.

Regnskapsrapporten med kommentarer ble tatt til etterretning.

Eventuelt.

Ingen saker ble tatt opp.